หุ้นเช้าปิดบวกเกือบ 10 จุด
SET ช่วงเช้าปิดที่ระดับ 715.31 จุด เพิ่มขึ้น 9.51 จุด(+1.35%)มูลค่าการซื้อขาย 10,801.51 ล้านบาท
23 ก.พ. 2553

SET ช่วงเช้าปิดที่ระดับ 715.31 จุด เพิ่มขึ้น 9.51 จุด(+1.35%)มูลค่าการซื้อขาย 10,801.51 ล้านบาท
นักวิเคราะห์ฯเผยตลาดหุ้นไทยเช้านี้ปรับตัวขึ้นตามตลาดในภูมิภาคที่ปรับเพิ่มขึ้นกันถ้วนหน้า ช่วงบ่ายยังขึ้นได้ต่อเนื่องและยืนบวก หลังประเมินแถลงการณ์ประธานเฟดน่าจะส่งผลดีต่อการฟื้นตัวของเศรษฐกิจสหรัฐ พร้อมให้แนวต้านใหม่ทดสอบที่ 725 จุด 
ตลาดหลักทรัพย์ฯ ปิดตลาดช่วงเช้าวันนี้ที่ระดับ 715.31 จุด เพิ่มขึ้น 9.51 จุด(+1.35%)มูลค่าการซื้อขาย 10,801.51 ล้านบาท    
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกเป็นส่วนใหญ่ โดยแตะจุดสูงสุดของช่วงเช้าที่ 715.56 จุด และแตะจุดต่ำสุดของช่วงเช้าที่ระดับ 704.43 จุด
น.ส.อาภาภรณ์ แสวงพรรค ผู้อำนวยการอาวุโส ฝ่ายวิจัยหลักทรัพย์ บล.ดีบีเอส วิคเคอร์ส(ประเทศไทย) กล่าวว่าตลาดหุ้นไทยเช้านี้ปรับตัวขึ้นตามตลาดต่างประเทศที่ปรับตัวสูงขึ้น ทำให้ตลาดหุ้นไทยได้รับอานิสงส์ด้วย โดยเปอร์เซ็นต์การปรับเพิ่มขึ้นของดัชนีใกล้เคียงกับตลาดหุ้นหลักในภูมิภาค โดยเฉพาะตลาดหุ้นฮั่งเส็ง ทั้งนี้ น่าจะเป็นผลมาจากการประเมินแถลงการณ์ของประธานธนาคารกลางสหรัฐ(เฟด)น่าจะออกมาในทิศทางที่เป็นบวกต่อเศรษฐกิจสหรัฐ รวมถึงส่งผลดีต่อเศรษฐกิจโลก
สำหรับแนวโน้มการลงทุนในช่วงบ่ายดัชนียังยืนในแดนบวกได้ต่อเนื่อง โดยนักวิเคราะห์เทคนิคให้แนวต้านที่ 715 จุด และหากผ่านไปได้จะทดสอบแนวต้านใหม่ที่ 725 จุด ซึ่งอาจจะไม่ได้เห็นภายในวันนี้แต่มีทิศทางที่ดีจากการรอข่าวดี ส่วนแนวรับหากหุ้นลงที่ 700-705 จุด แต่ยังมองแนวโน้มตลาดยังเป็นขาขึ้นมากกว่า 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          PTT    มูลค่าการซื้อขาย 1,112.69 ล้านบาท ปิดที่ 232.00 บาท เพิ่มขึ้น 5.00  บาท          PTTEP  มูลค่าการซื้อขาย   659.54 ล้านบาท ปิดที่ 137.50 บาท เพิ่มขึ้น 2.00  บาท          CPF    มูลค่าการซื้อขาย   577.95 ล้านบาท ปิดที่  12.30 บาท เพิ่มขึ้น 0.40  บาท          BANPU  มูลค่าการซื้อขาย   574.95 ล้านบาท ปิดที่ 534.00 บาท เพิ่มขึ้น 4.00  บาท                     PTTAR  มูลค่าการซื้อขาย   562.04 ล้านบาท ปิดที่  26.00 บาท เพิ่มขึ้น 0.50  บาท